EkBass/fiwiki-20250220-pages-articles huggingface dataset:
Q.Stone

Q.Stone on suomalainen bluesrockia soittava yhtye. Yhtyeen perustajajäseniin kuuluvat muun muassa Kummeli-sketseistä tuttu Heikki Silvennoinen, Löytyn veljekset Mikko ja Sakari sekä Mikko Kuustonen. Kuustonen oli aiemmin toiminut Pro Fide -gospelyhtyeessä vokalistina. Yhtyeeseen liittyi myös kosketinsoittaja Harri Taittonen jonka korvasi myöhemmin Markku "Max" Tabell. Q.Stonen toimintaan tuli tauko Kuustosen ryhdyttyä panostamaan enenevässä määrin omaan soolouraansa ja Silvennoisen Kummeli-sketsisarjaan. Ariel Neulaniemi sai yhtyeen kuitenkin esiintymään järjestämässään Larry Norman -muistoillassa Tavastia-klubilla 27. toukokuuta 2008. Yhtye esiintyi alkuperäiskokoonpanossaan lisättynä kitaristi Marzi Nymanilla. Kristillisen rockin isäksi kutsuttu helmikuussa 2008 kuollut Norman oli tuottanut Q.Stonen ensimmäisen levyn. Q.Stone soittaa myös Larry Normanin vuonna 1990 julkaistulla live-albumilla Live at Flevo. Kesällä 2013 Q.Stone teki sarjan konsertteja Suomen eri festivaaleilla kokoonpanolla Mikko Kuustonen, Heikki Silvennoinen, Mikko Löytty, Sakari Löytty ja Max Tabell. Lisäksi Q.Stonen tuotannosta julkaistiin kokoelmalevy The Thrill Is Back (2013). == Kokoonpanot == === 1987 === * Mikko Kuustonen – laulu, huuliharppu, dobro Viola- tietokannassa Kuustonen mainitaan Q.Stone & Pro Fide (1987) levyn tiedoissa nimimerkillä Mikko Q. Stone (laulu, huuliharppu, dobro). Pro Fiden edeltävällä levyllä Viimeiseen kaupunkiin (1986) Kuustonen mainitaan omalla nimellään. Vuoden 1987 kokoonpano tarkoittanee eri yhtyettä. * Jokke Kantola – kosketinsoittimet * Eppu Ainesmaa – kitara * Pepsi Gustavsson – bassokitara * Jukka Niemelä – rummut * Outi Terho – taustalaulu === 1987–1988 === * Mikko Kuustonen – laulu * Harri Taittonen – kosketinsoittimet * Heikki Silvennoinen – kitara, laulu, taustalaulu * Mikko Löytty – bassokitara, taustalaulu * Sakari Löytty – rummut === 1989–1992 === * Mikko Kuustonen – laulu * Markku "Max" Tabell – kosketinsoittimet * Heikki Silvennoinen – kitara, laulu, taustalaulu * Mikko Löytty – bassokitara, taustalaulu * Sakari Löytty – rummut === Vuodesta 1993 eteenpäin === * Markku "Max" Tabell – kosketinsoittimet * Heikki Silvennoinen – kitara, laulu, taustalaulu * Mikko Löytty – bassokitara * Sakari Löytty – rummut === 2013– === * Heikki Silvennoinen – laulu, kitara * Mikko Kuustonen – laulu, kitara, blues-harppu * Mikko Löytty – basso, laulu * Sakari Löytty – rummut * Markku "Max" Tabell – kosketinsoittimet == Diskografia == * Q.Stone & Pro Fide (4-song EP 1987) * Q.Stone (1988) * Pink on Blue (1990) * Q.Stone III (1992) * No Substitute (1993) * The Thrill Is Back (2013, kokoelmalevy) == Lähteet == * Viola tietokanta * Blues-Finland.com 11.2.2013: "Q.Stone nousee kesällä lavalle" === Viitteet === == Aiheesta muualla == * Luokka:Suomalaiset bluesyhtyeet Luokka:Suomalaiset rockyhtyeet
Rossinin crescendo

Rossinin crescendo tai Rossini-crescendo on erityisesti Gioacchino Rossinin teoksille ominainen musiikillinen elementti, jossa samaa teemaa toistetaan yhä uudelleen ja uudelleen aina kovempaa ja korkeammalta. Ensimmäisenä tätä tekniikkaa käytti tiettävästi säveltäjä Simon Mayr, jolta Rossini sai paljon musiikillisia vaikutteita. Rossinin aikalaisista myös Giuseppe Mosca väitti tekniikkaa omaksi keksinnökseen ja syytti Rossiinia sen plagioimisesta. Rossinin crescendon tarkoituksena on toiston avulla luoda jännitystä oopperan kohtaukseen. Usein Rossini crescendon lisäksi myös nopeutti teemaa pikkuhiljaa ja samalla lisäsi orkestroinnissa soittimia. == Lähteet == * MUHI-tietokanta: Veijo Murtomäki - Artikkelisarja: Italialainen ooppera 1800-luvulla, 1800-luvun alun italialaisooppera * Veijo Murtomäki - Artikkelisarja: Italialainen ooppera 1800-luvulla, Bel canto: Gioacchino Rossini * Gioachino Rossini: Crescendo and comic opera 1792-1868 Luokka:Romantiikan musiikki Luokka:Oopperatermistö Luokka:Säveltäminen
Shanghain maglev-juna

Shanghain Maglev-juna tai Shanghain Transrapid () on maailman ensimmäinen kaupalliseen käyttöön otettu suurinopeuksinen maglev-junayhteys Shanghaissa, Kiinassa. Sitä alettiin rakentaa maaliskuussa 2001, ja käyttöön se otettiin 1. tammikuuta 2004. Shanghai Maglev Official Website Nykyinen linja on 30 kilometrin pituinen. Maglev-junat kulkevat Longyang Roadin asemalta Shanghain Pudongin kansainväliselle lentoasemalle. Kokonaispituus on noin 30 kilometriä. Matka kestää 7 minuuttia ja 20 sekuntia. Huippunopeus on 431 km/h. Juna- ja raidejärjestelmä perustuu saksalaiseen Transrapid-tekniikkaan. ==Laajennus== Vuonna 2006 linjalle ehdotettiin 175 kilometrin pituista laajennusta Shanghaista Hangzhou'n kaupunkiin. Laajennus suunniteltiin avattavan liikenteelle vuonna 2010 ennen Shanghain maailmannäyttelyn avajaisia.Shanghai- Hangzhou Maglev, China Railway Technology Suunnittelu keskeytettiin vuonna 2007, kun alueen väestö protestoi hanketta vastaan pelätessään sähkömagneettista säteilyä. Viranomaiset julkaisivat arvion, jonka mukaan projekti on kuitenkin turvallinen. Laajennus hyväksyttiin maaliskuussa 2010, rakentamisen ilmoitettiin alkavan samana vuonna. Uusi linjaus on 199,5 kilometriä pitkä, siis 24 kilometriä pidempi kuin alkuperäinen linjaus. Huippunopeus tulee olemaan 450 km/h, kaupunkialueilla nopeus rajoitetaan kuitenkin 200 kilometriin tunnissa. Linja tulee myös yhdistämään Shanghain kaksi kansainvälistä lentoasemaa, Pudongin ja Hongqiaon. Shanghai-Hangzhou- maglev näyttää kuitenkin epätodennäköiseltä sillä 2010 rakennettu luotijunayhteys kahden kaupungin välillä supisti matka-ajan 45 minuuttiin. == Lähteet == Maglev Luokka:Kiinan rautatieliikenne Luokka:Suurnopeusjunat
Gardermobanen

Gardermobanen on Oslosta Gardermoenin lentoaseman kautta Eidsvolliin kulkeva suurnopeusrata. Rautatietä pitkin kulkeva suurnopeusjuna, Flytoget, on pääasiallinen yhteys Oslon keskustasta lentoasemalle. Rata on kaksiraiteinen ja 64 kilometrin pituinen. Rata otettiin käyttöön suurten vesivaurioiden vuoksi vasta vuosi Gardermoenin lentoaseman avaamisen jälkeen 22. lokakuuta 1999. Rataa käyttää myös paikallis- ja tavaraliikenne. Radalla on viisi asemaa. == Lähteet == Luokka:Norjan rautatiet Luokka:Oslon liikenne Luokka:Suurnopeusradat Luokka:Akershusin läänin liikenne
Kari Vahtiala

Kari Vahtiala (s. 13. toukokuuta 1957, Kokkola) on suomalainen kosketinsoittaja ja pianisti. Vahtiala alkoi ottaa pianotunteja ollessaan kansakoulun ensimmäisellä luokalla jatkaen myöhemmin Keski-Pohjanmaan Musiikkiopistossa sekä Oulunkylän Pop/Jazz-opistossa. Vahtiala osallistui Syksyn Säveleen vuonna 1984 kappaleellaan ”Annikan uni”, joka sijoittui kolmanneksi. Toisen kerran Vahtiala osallistui Syksyn Säveleen vuonna 1987. Hänen kilpailukappaleensa oli ”Mainingit”, joka sijoittui toiseksi. Vahtiala sai siihen inspiraation mereltä, koska hän oli erittäin innokas purjehtija. Säveltämisessä Vahtiala käytti Commodore 64 -tietokonetta, joka jo 1980-luvulla mahdollisti midi-tekniikan avulla musiikin tuottamisen. Ohjelmana siinä oli C-Labin Scoretrack. Vahtiala on ollut mukana eri rock-yhtyeissä, jolla saralla ura alkoi 11-vuotiaana kokkolalaisessa Grafit-yhtyeessä. Hänellä on ollut kiinnityksiä myös Kalevalassa ja Funky Presidentissä. Musisoinnin ohella Vahtiala on toiminut Musiikki Fazerin ja Kaukomarkkinoiden soitinedustajana. Nykyisinkin musiikin tekemisellä on hänen elämässään merkittävä osa. == Albumit == * == Lähteet == * Luokka:Suomalaiset kosketinsoittajat Luokka:Vuonna 1957 syntyneet Luokka:Elävät henkilöt
Nokia N91

Nokia N91 on Nokian vuonna 2006 julkaisema älypuhelin. Puhelimessa on kahden megapikselin kamera ja 4Gt kiintolevy. N91 tukee monia musiikkiformaatteja, kuten AAC, AAC+, eAAC+, MP3, mp3PRO, WAV, MIDI sekä Microsoftin WMA. Puhelin toimii 3G-verkoissa sekä langattomissa lähiverkoissa (WLAN). Näytön tarkkuus on 176 × 208 pikseliä ja puhelimessa on erillinen näppäimistö musiikille. Tämän näppäimistön alla on tavalliset puhelimen numeronäppäimet. Akun käyttöaika musiikkia kuunnellessa on noin 10 tuntia. Puhelimesta on myös 8 gigatavun muistilla varustettu musiikkiversio Nokia N91 8GB. == Lähteet == == Aiheesta muualla == * Nokia N91 - Käyttöohjeet * Nokia N91 8GB - Käyttöohjeet * Nokia N91 - Tuki * Nokia N91 8GB - Tuki * Nokia N91 vertailussa AfterDawn.comissa N91 Luokka:Wi-Fi-laitteet Luokka:Symbian-pohjaiset laitteet Luokka:Vuoden 2006 matkapuhelimet de:Nokia Nseries#Nokia N91
Mainingit

Mainingit on Kari Vahtialan ensimmäinen ja ainoaksi jäänyt studioalbumi. Se julkaistiin vuonna 1988 levymerkillä Wave Productions. __NOTOC__ == Kappaleet == === A-puoli === # # # # # === B-puoli === # * # # # # * Kappale 7 tehtiin alun perin Rexille, joka sai sillä vuonna 1984 Emma-palkinnon. == Tuotanto == * Kari Vahtiala – tuottaja * Jari Laasanen – äänittäjä, miksaaja (MTV-studiot) * Rami Hammar – äänittäjä == Käytetyt instrumentit == * Korg DSM-1, DSS-1, DDD-1, SG-1 NEW, 707, DRV-3000, SDD-3300, SDD-2000, EX-8000, AKAI MPX-870, ART-DRI, C-64, C-LAB SCORE-TRAC, Genelec Bi-amp. * Ohjelmointi: Kari Vahtiala == Lähteet == * C-kasetti WPK 001 (Vawe Productions, 1988) == Aiheesta muualla == * Mainingit discogs.com -sivustolla Luokka:Suomalaiset popalbumit Luokka:Vuoden 1988 esikoisalbumit
Pseudomonas aeruginosa

Pseudomonas aeruginosa on gramnegatiivinen aerobinen sauvabakteeri. Pseudomonas on kasvuolosuhteiden suhteen vaatimaton: se vaatii kasvaakseen vain minimalistisesti ravintoa, pysyy hengissä vaihtelevissa lämpötiloissa (4–42 °C) ja on luonnostaan resistentti monille antibiooteille ja desinfektioaineille. Se pystyy myös kehittämään nopeasti vastustuskyvyn käytetyille mikrobilääkkeille. Pseudomonasta löytyy laajalti ympäristöstä, kuten uima-altaista, vesistöistä, ruoka-aineista, kosteilta alueilta ja sairaaloiden tai muiden laitosten lattioilta ja pinnoilta. == Infektiot == Pseudomonas aiheuttaa harvoin sairauksia terveillä henkilöillä, mutta se voi kolonisoida hengitysteiden ja ruuansulatuskanavan limakalvoja sairaalapotilailla, jotka ovat esimerkiksi hengityskoneeseen kytkettyinä tai joita hoidetaan laajakirjoisilla antibiooteilla. Pseudomonas onkin yleinen ja vaarallinen sairaalainfektioiden aiheuttaja. Pseudomonaksen aiheuttamaa keuhkokuumetta esiintyy erityisesti henkilöillä, joilla on immuunijärjestelmän puutos, kystinen fibroosi tai muu krooninen keuhkosairaus. Palovammoihin voi tulla vakava pseudomonasinfektio, ja myös muut bakteerin aiheuttamat iho- ja pehmytkudosinfektiot ovat yleisiä. Muita pseudomonasinfektioita ovat korvatulehdukset, virtsatieinfektiot, silmätulehdukset, sepsis ja endokardiitti.Murray PR, Rosenthal KS, Kobayashi GS, Pfaller MA (2002). Medical microbiology. Mosby, 4th edition. ISBN 0-323-01213-2 Pseudomonas aeruginosaa voidaan torjua tobramysiinilla, joka on aminoglykosidiantibiootti. Pseudomonasta tavataan usein myös virtsarakosta, jossa se ei yleensä aikaansaa vakavaa tautia. == Muurahaiset == Etelä-Afrikassa elävät matabelemuurahaiset (Megaponera analis) käyttävät termiittien puremista aiheutuvaa pseudomonasinfektiota vastaan valmistamiaan antimikrobisia yhdisteitä ja proteiineja ja pelastavat näin lajitoveriensa henkiä. == Lähteet == == Aiheesta muualla == *Laji.fi: Pseudomonas aeruginosa *UniProt, taxonomy: Pseudomonas aeruginosa *National Center for Biotechnology Information (NCBI): Pseudomonas aeruginosa, taxonomy Luokka:Gramnegatiiviset bakteerit Luokka:Seulonnan keskeiset artikkelit
Adolf Hårdh

Adolf Hårdh (25. huhtikuuta 1807 Kuopio – 1855 Tukholma) oli suomalaissyntyinen Ruotsiin muuttanut graafikko. Hänen töitään oli esillä Tukholmassa 1886. Hän omisti Tukholmassa kivipainon suomalaisen Johan Henrik Strömerin kanssa. Hårdhin vanhemmat olivat Karl Hårdh ja Anna Sofia Järfelt. ==Lähteet== *Sukututkimus *Kuvataiteilijamatrikkeli == Aiheesta muualla == * Luokka:Suomalaiset kuvittajat Luokka:Vuonna 1807 syntyneet Luokka:Vuonna 1855 kuolleet
Justiniano Borgoño

Justiniano Borgoño (5. syyskuuta 1836 Trujillo – 27. tammikuuta 1921 Lima) oli perulainen sotilas ja poliitikko, joka hoiti Perun presidentin virkaa vajaan puolen vuoden ajan vuonna 1894. Tätä ennen, vuonna 1891 Justiniano oli hoitanut maan pääministerin virkaa vajaan kolmen kuukauden ajan. http://www.worldstatesmen.org/Peru.htm == Lähteet == Luokka:Perun presidentit Luokka:Vuonna 1836 syntyneet Luokka:Vuonna 1921 kuolleet
Chaparral (auto)

Chaparral Cars oli yhdysvaltalainen automerkki, joka rakensi prototyyppejä kilpa-autoista 1960-luvulta aina 1980-luvun alkuun asti. Chaparralin kehittivät teksasilainen öljymiljonääri ja insinööri Jim Hall sekä kilpa-ajaja Hap Sharp.Nick, Antero: Tämä on Chaparral, Joka Poika 15/1967 s. 231. Läpi 1960- ja 1970-luvun Chaparralin omaperäiset kilpa-autot menestyivät eurooppalaisilla ja amerikkalaisilla kilparadoilla. Chaparral vetäytyi moottoriurheilusta vuonna 1982, vuoden 1980 Indy 500 -kilpailun voitosta huolimatta. Omaperäisin Chaparralin autoista oli malli 2J. Tehokkaan 700 hv moottorin lisäksi siihen oli asennettu kaksi suurta puhallinta, joiden voimanlähteenä oli 45 hv moottorikelkan moottori. Puhaltimet imivät ilmaa auton alta ja aiheuttivat siten alipaineen, joka painoi autoa radan pintaa vasten. Tämä antoi autolle erinomaisen pidon kaikissa nopeuksissa (vrt. downforce). Auto ei ollut menestys mekaanisten ongelmien vuoksi, ja sillä ajettiinkin vain yksi kausi vuonna 1970. SCCA kielsi auton, koska muut kuljettajat valittivat puhaltimista lentäneiden kivien vuoksi. Chaparralin 2J-versio on toinen kahdesta Gran Turismo 4:ssä olevasta Chaparralista. ==Lähteet== Luokka:Yhdysvaltalaiset automerkit
EPR

EPR tarkoittaa seuraavia asioita: * Einsteinin–Podolskyn–Rosen paradoksi, EPR- paradoksi, ajatuskoe * EPR, ydinreaktorimalli * elektronin paramagneettinen resonanssi, fysikaalinen ilmiö. * European Platform for Rehabilitation (EPR), ammatillisen kuntoutuksen palveluntuottajien verkosto
ProTracker

ProTracker on Amigalle tehty tracker-ohjelma, jonka ensimmäinen versio ilmestyi syksyllä 1990. Se on ensimmäisiä ohjelmia, jolla pystyttiin tekemään digitaalista musiikkia. Se pystyy käsittelemään 4 yhtäaikaista kanavaa ja 31 eri ääninäytettä, mutta myöhemmissä versioissa kanavia oli jopa 32. ProTracker tallentaa kappaleet mod-tiedostomuotoon, ja sillä tehdyt modulet olivat aikoinaan hyvin suosittuja Amigan peleissä. Ohjelman esikuva oli Karsten Obarskin kehittämä Ultimate SoundTracker (1987)http://www.soundtracker.org, joka oli ensimmäinen MOD-tiedostomuotoa käyttänyt ohjelma. SoundTrackerin lisäksi Noisetrackerillä oli vaikutus ProTrackeriin. Ohjelman kehittivät Lars Hamre, Anders Hamre, Sven Vahsen ja Rune Johnsrud. == Vaikutus == Ohjelmalla oli merkittävä vaikutus tracker-musiikin, demoskenen ja uusien muusikoiden kehittymiseen. Ohjelma oli hyvin suosittu ja sille tuli paljon jäljittelijöitä ja klooneja. Ohjelmalla oli merkitys MOD-tiedostomuodon popularisoimiseen muillakin alustoilla kuin Amigalla. Tiedostomuodon suosio johti sitä toistavien ohjelmien ilmestymiseen myös muun muassa IBM PC:lle ja Macintoshille. Ohjelmaa käyttäneitä muusikoita ovat: * Andi McGinty * Mark Knight * Philip Nixon Ohjelmasta on tehty myös Atari ST:lle klooniversio ProTracker ST. == ProTrackerin (mod) efektit == *0xy: Arpeggio (soittaa valitun soinnun äänet nopeasti peräkkäin) *1xx: Portamento Up (nostaa äänenkorkeutta neljäsosanuotilla) *2xx: Portamento Down (laskee äänenkorkeutta neljäsosanuotilla) *3xx: Tone-Portamento (muuttaa äänenkorkeutta portaattomasti) *4xy: Vibrato (samplen äänenkorkeuden väreilyä valitulla nopeudella ja syvyydellä) *5xy: Tone-Portamento + Volume Slide (tone- portamento ja äänenvoimakkuuden lasku/nosto) *6xy: Vibrato + Volume Slide (vibrato ja äänenvoimakkuuden lasku/nosto) *7xy: Tremolo (äänen värähtelyä valitulla nopeudella ja syvyydellä) *8xx: Set Panning *9xx: Set Sample Offset (soitetaan sample valitulta kohdalta) *Axx: Volume Slide (äänenvoimakkuuden lasku/nosto) *Bxx: Position Jump (hypätään toiselle patternille) *Cxx: Set Volume (muutetaan äänenvoimakkuutta) *Dxx: Pattern Break (hypätään toiselle rowille) *Exy: Extended MOD Commands *Fxx: Set Speed/Tempo (muutetaan musiikin nopeutta) == Lähteet == == Aiheesta muualla == * http://janeway.exotica.org.uk/release.php?id=9075 * https://resources.openmpt.org/modfaq/4-1-1.html * Protracker versio 1.0 * Protracker 2.3 Aminetissä Luokka:Tracker-ohjelmistot Luokka:Amiga-ohjelmat
Mouhamadou L. Malang Cissokho

Mouhamadou L. Malang Cissokho (s. 27. toukokuuta 1962 Senegal) on senegalilainen koran soittaja sekä laulaja. Hän on soittanut muun muassa J. Karjalainen Electric Sauna -yhtyeessä.J. Karjalainen Electric Sauna -albumin kansivihko Malang Cissokho on nykyisin Suomen kansalainen ja asuu Helsingissä. Hänen äidinkielensä on mandingon kieli. == Lähteet == == Aiheesta muualla == * Malang Cissokho Groovymeisseli-ohjelmassa 1997 Yle Areena Luokka:Suomalaiset muusikot Luokka:Vuonna 1962 syntyneet Luokka:Elävät henkilöt Luokka:Senegalilaiset muusikot
Kōtoku-in

Kōtoku-in () on buddhalainen temppeli Kamakurassa, Kanagawan prefektuurissa Japanissa. Se sijaitsee Hasen kaupunginosassa. Temppeli tunnetaan etenkin suuresta Amida-buddhaa esittävästä pronssipatsaastaan, joka on valittu Japanin kansallisaarteeksi. Kamakura-kaudella 1200-luvulla rakennettu patsas on noin 11,3 metriä korkea ja painaa 121 tonnia. Kansanomaisesti patsas tunnetaan ”Kamakuran suurena buddhana” (Kamakura daibutsu) tai ”Hasen suurena buddhana” (Hase no daibutsu). Kōtoku-in kuuluu buddhalaisuuden Puhtaan maan koulukuntaan. Temppelin virallinen nimi on Dai’i-zan Kōtoku-in Shōjōsen-ji (). == Historia == Alun perin paikalla sijainnut temppeli lienee perustettu Tenpyō-kaudella 700-luvulla. Se kuului aluksi Shingon-, myöhemmin Rinzai- koulukuntaan. Ensimmäinen paikalle rakennettu buddhapatsas oli veistetty puusta ja valmistui keväällä 1238. Määräyksen patsaan rakentamisesta antoi Kamakura-sotilashallinto; Naran Tōdai-jin kaltaisen suuren buddhapatsaan rakentaminen Kamakuraan lienee ollut jo Minamoto no Yoritomon tavoitteena 1100-luvun lopulla. Patsaan ympärille valmistui rakennus vuonna 1243. Puuveistos kuitenkin korvattiin pronssista valetulla patsaalla jo 1250-luvulla. Kronikan mukaan tämän patsaan rakennustyöt aloitettiin vuonna 1252. Patsaan suojana ollut rakennus lienee tuhoutunut kahteen otteeseen taifuunissa 1300-luvulla ja sittemmin Meiōn maanjäristyksessä ja sen aiheuttamassa tsunamissa vuonna 1498. Patsaan tiedetään kuitenkin olleen taivasalla jo vuonna 1486. Edo-kaudella 1700-luvun alussa munkki Yūten perusti tuhoutuneen temppelin uudelleen nykyisellä nimellään ja liitti sen Puhtaan maan koulukuntaan. Korjaustöitä jatkoi munkki Yōkoku ja niitä rahoitti varakas asakusalainen kauppias Nojima Shinzaemon. Patsaan korjaustyöt saatiin päätökseen vuonna 1739. == Kuvia == Tiedosto:Kamakura - Grand Bouddha.jpg|Buddha sivulta Tiedosto:Kamakura Daibutsu - Takeshi DSC 7849 (4833376057).jpg|Buddhan takaosa Tiedosto:Long View in the Interior of the Amida Buddha Statue at Kōtoku-in.jpg|Patsaan sisäpuolen rakenteita Tiedosto:-Buddha Sculpture- MET DP155601.jpg|Buddha 1870-luvulla Tiedosto:Cérémonie bouddhiste devant le Grand Bouddha du Kotoku-in (Kamakura, Japon) (42767903862).jpg|Seremonia Kōtoku-inissä == Lähteet == == Aiheesta muualla == *Temppelin internetsivut Luokka:Japanin buddhalaiset temppelit Kotoku-in
Gunnar Jönsson

Gunnar Jönsson (1905–1982) oli esikoislestadiolainen maallikkosaarnaaja, joka asui Ruotsin Ylitorniolla Hirvijärven kylässä. Jönsson oli 1940-luvulta alkaen esikoislestadiolaisuuden johtavia saarnaajia. Hän oli yksi ns. Lapin vanhimmista. Esikoislestadiolainen seurakunta lähetti hänet kymmenille saarnamatkoille eri puolille Ruotsia, Suomeen, Norjaan, Tanskaan ja Pohjois- Amerikkaan. Suomessa hän oli saarnamatkoilla vuosina 1948, 1953, 1962, 1969, 1974 ja 1978. Jönsson oli myös kirkolliskokousedustaja. Hänen äidinkielensä oli ruotsi, mutta hän pystyi saarnaamaan myös suomeksi. Jönssonin saarnoja on julkaistu muun muassa Isän ääni -kirjasarjassa ja Rauhan Side -lehdessä. == Kirjallisuutta == * Pekka Raittila: Esikoislestadiolaisuus Suomessa, 1984, SKHSV * Aikakautemme vanhinten kirjoituksia = Vanhinten kirja I * Vanhinten kirja II * Vanha lestadiolaiskristillinen yhdistys: Julkaisukokoelma * Isän ääni 1960–69 * Isän ääni 1970–79 * Isän ääni 1980–89 Luokka:Esikoislestadiolaiset saarnaajat Luokka:Vuonna 1905 syntyneet Luokka:Vuonna 1982 kuolleet Luokka:Ruotsalaiset henkilöt
Jacopo Corsi

Jacopo Corsi (17. heinäkuuta 1561 - 29\. joulukuuta 1602) oli italialainen myöhäisrenessanssin säveltäjä ja mesenaatti. Corsin ympärillä kokoontui Venetsiassa camerata, jonka keskusteluista ja kokeiluista syntyi nykyisin oopperana tunnettu taidemuoto. Corsi osallistui Jacopo Perin oopperan Dafne (1597) sävellykseen. Corsi myös tuki rahallisesti ja esiintyi cembalistina Perin oopperan ensi-esityksessä Euridice. == Lähteet == * HOASM: Jacopo Corsi Luokka:Italialaiset oopperasäveltäjät Luokka:Renessanssisäveltäjät Luokka:Vuonna 1561 syntyneet Luokka:Vuonna 1602 kuolleet
Opettaja (mormonismi)

Opettaja on Myöhempien aikojen pyhien Jeesuksen Kristuksen kirkossa toinen Aaronin pappeuden kutsumuksista. Pojat, jotka on vihitty diakoneiksi sen vuoden alussa, jona he täyttävät 12 vuotta, asetetaan opettajiksi sen vuoden alussa, jona he täyttävät 14 vuotta, mikäli heidän käytöksensä on moitteetonta. Edellytyksen opettajan viran saamiselle selvitetään piispan haastattelussa. Opettajat vihitään rukouksen ja kätten päälle panemisen kautta. Heille ei kuitenkaan anneta enää Aaronin pappeutta, jos he ovat saaneet sen jo diakoneiksi vihittäessä. Oppi ja liitot sanovat opettajan velvollisuuksista seuraavaa: "Opettajan velvollisuutena on aina valvoa seurakuntaa, olla jäsenten kanssa ja vahvistaa heitä ja pitää huolta, ettei seurakunnassa ole mitään syntiä eikä mitään vihamielisyyttä jäsenten kesken, eikä myöskään valhettelua, panettelua eikä pahaa puhetta ja pitää huolta, että seurakunta kokoontuu usein, ja myös pitää huolta, että kaikki jäsenet täyttävät velvollisuutensa. Ja hänen tulee johtaa kokouksia, jos ketaän vanhinta tai pappia ei ole läsnä. (20:53-56). Lisäksi opettajien ja diakonien yhteisenä kutsumuksena on "varoittaa, selittää, kehottaa ja opettaa sekä kutsua kaikkia Kristuksen tykö" (Oppi ja liitot 20:59). Käytännössä opettajat jakavat sakramentin yhdessä diakonien kanssa ja avustavat muutenkin seurakunnan kokouksissa. Opettajat tekevät myös kotiopetustyötä jäsenten kodeissa. Yleensä teini-ikäisen opettajan kanssa toimii vanhempi kotiopettaja, mormoniperheissä yleensä perheen isä. Opettajat on järjestetty 24 hengen koorumeiksi (Oppi ja liitot 107:85). Suuressa seurakunnassa saattaa siten olla kaksikin opettajien koorumia. Koorumia johtaa presidentti yhdessä kahden neuvonantajan kanssa. Opettajien koorumilla on myös sihteeri. Pappeuskokouksissa opettajat syventyvät hengellisiin opetuksiin ja pohtivat myös pappeuden toteuttamista käytännössä. 16-vuotiaina opettajat kutsutaan yleensä papeiksi, mikäli heidän moraalinen vaelluksensa on nuhteetonta. Opettajien odotetaan yleensä pidättyvän seurustelusta, vaikka he saavatkin käydä kirkon järjestämissä tanssiaisissa. Myös aikuiset miehet, joiden kirkkoon liittymisestä on vain vähän aikaa, voidaan kutsua opettajiksi. Luokka:Pappeus (mormonismi)
Dafne (Perin ooppera)

Dafne on Jacopo Perin säveltämä teos, jota pidetään ensimmäisenä nykymuotoisena oopperateoksena. Peri sävelsi teoksen Jacopo Corsin cameratan jäseniä varten vuosien 1592–1597 välisenä aikana ja se ensiesitettiin joko vuonna 1597 tai 1598 paastoa edeltäneellä karnevaalikaudella Palazzo Corsissa Venetsiassa. Dafnen partituuri ei ole säilynyt kokonaan ja teoksesta tunnetaan vain sen prologi ja yksi aaria. Teoksen libretto perustui runoilija Ottavio Rinuccinin pastoraalirunoon. Perin Dafnen ja myöhempien oopperoiden kuten Euridice merkitys on keskeinen uuden monodisen sävellystyylin esimerkkeinä. == Lähteet == * Encyclopedia Britannica: Opera * NNDB: Jacopo Peri Luokka:1590-luvun musiikkiteokset Luokka:Barokkioopperat Luokka:Italiankieliset oopperat
Pappi (mormonismi)

Pappi on Myöhempien aikojen pyhien Jeesuksen Kristuksen kirkossa Aaronin pappeuden kutsumuksista kolmas. Pojat, joilla on opettajan kutsumus, kutsutaan ja erotetaan papeiksi sen vuoden alusta, jona he täyttävät 16 vuotta. Papeiksi kutsutaan rukouksen ja kätten päälle panemisen kautta. Vihittävälle ei kuitenkaan anneta enää Aaronin pappeutta, jos hän on saanut sen jo aiemmin. Ennen papiksi kutsumista seurakunnan piispa haastattelee vihittävän todetakseen, uskooko tämä kirkon opettamaan evankeliumiin ja elääkö tämä moitteetonta, puhdasta elämää. Oppi ja liitot sanovat papin velvollisuuksista seuraavaa: "Papin velvollisuutena on saarnata, opettaa, selittää, kehottaa ja kastaa ja toimittaa sakramenttipalvelusta ja käydä jokaisen jäsenen kodissa ja kehottaa heitä rukoilemaan ääneen ja salassa sekä täyttamään kaikki kodin velvollisuudet ja hän voi myös asettaa muita papeiksi, opettajiksi ja diakoneiksi. Ja hänen tulee johtaa kokouksia, milloin ketään vanhinta ei ole läsnä." (20:46-49) Käytännössä papit siunaavat ja valmistavat sakramentin leivän ja veden. Heillä on myös oikeus kastaa sekä vihkiä virkoihinsa diakoneja, opettajia ja pappeja. He tekevät myös kotiopetustyötä. Vaikka ilmoitus säätääkin kotiopetuksen vasta pappien tehtäväksi, nykyään myös opettajat osallistuvat siihen. Papit myös avustavat seurakuntaa ja sen jäseniä erilaisissa käytännön tehtävissä. Pappien koorumiin voi kuulua jopa 48 jäsentä, joten suurimmissakin seurakunnissa on yleensä vain yksi pappien koorum. Pappien koorumia johtaa piispa, joka kutsuu koorumista itselleen ensimmäisen ja toisen neuvonantajan. Käytännössä useissa seurakunnissa pappien koorumia johtaa ensimmäinen neuvonantaja, joka tosin hyväksyttää päätöksensä piispalla. Koorumilla on myös sihteeri. Pappeuden koorumissa opiskellaan evankeliumin periaatteita sekä valmennetaan poikia korkeampaan, Melkisedekin pappeuteen. Kun pappi täyttää 18 vuotta, hänet voidaan kutsua vanhimmaksi ja hänelle annetaan Melkisedekin pappeus. Melkisedekin pappeus annetaan yleensä viimeistään silloin, kun nuori mies valmistautuu lähetystyöhönsä 19 vuoden iässä. Myös kirkkoon hiljattain liittynyt aikuinen voidaan vihkiä pappeuteen, ja hänelle voidaan antaa sen mukaisia tehtäviä. Luokka:Pappeus (mormonismi)
Charlien enkelit (elokuva)

Charlien enkelit (engl. Charlie’s Angels) on vuonna 2000 ensi-iltansa saanut toimintakomediaelokuva, joka perustuu 1970-luvun samannimiseen televisiosarjaan. Elokuvan ohjasi McG ja sen pääosissa nähtiin Cameron Diaz, Drew Barrymore, Lucy Liu (kolme "enkeliä"), Bill Murray (Bosley) sekä Sam Rockwell. Charlieta esitti alkuperäisestä sarjasta tuttu John Forsythe. Charlien enkelit sai vuonna 2003 jatko-osan Charlien enkelit: Kurvit suoriksi, jossa Bosleyta esitti Bernie Mac. Tuottaja Drew Barrymore ei pidä aseista ja tästä syystä enkelit ovat taistelulajien mestareita elokuvassa. Drew Barrymoren silloinen poikaystävä ja myöhempi aviomies Tom Green esittää roolihahmoa The Chad. Lauryn Hilliä sekä Aaliyahia harkittiin esittämään Alexin roolia. Elokuvan juhlintakohtauksessa Roger Corwinsin (Tim Curry) tyttöystävää esittää Playboyn vuoden 1998 Playmate of the Year, Karen McDougal. == Juoni == Charlien enkelit, Natalie Cook (Diaz), Dylan Sanders (Barrymore) ja Alex Munday (Liu) on palkattu Bill Gatesia muistuttavan ohjelmistoneron puolesta hakkeroitumaan kilpailijan tietokoneelle ja palauttamaan häneltä varastettu ohjelma. Elokuvan aikana paljastuu, että asiakas onkin vihollinen, joka aikoo enkeleitä hyväkseen käyttäen hankkia yhteyden kilpailijan järjestelmään. Lisäksi käy ilmi, että hänen isänsä oli Vihreä baretti, joka palveli Charlie Townsendin kanssa. Hän syyttää isänsä kuolemasta Charlieta ja aikoo käyttää omaa ja kilpailijansa teknologiaa jäljittääkseen Charlien salaisen sijainnin tappaakseen hänet. Luonnollisesti enkelit aikovat estää tämän suunnitelman. == Näyttelijät == == Tuotto == Elokuvan Yhdysvaltain tuotto ylitti 125 miljoonaa dollaria, ja maailmanlaajuisesti elokuva on tuottanut yli 260 miljoonaa dollaria. == Aiheesta muualla == * * MASCOT review: Charlie's Angels Luokka:Vuoden 2000 yhdysvaltalaiset elokuvat Luokka:Yhdysvaltalaiset toimintakomediat Luokka:Vuoden 2000 saksalaiset elokuvat Luokka:Televisiosarjoihin perustuvat elokuvat Luokka:McG:n ohjaamat elokuvat Luokka:Columbia Picturesin elokuvat Luokka:Seulonnan keskeiset artikkelit
Franz Pfnür

Franz Pfnür (21. marraskuuta 1908 – 21. syyskuuta 1996) oli saksalainen alppihiihtäjä. Pfnür voitti vuoden 1936 talviolympialaisissa kultamitalin alppiyhdistetyssä. Kaksi vuotta aikaisemmin hän oli voittanut MM-kisoissa kultaa pujottelussa, hopeaa alppiyhdistetyssä sekä syöksylaskussa. == Lähteet == * Luokka:Saksalaiset alppihiihtäjät Luokka:Saksalaiset olympiavoittajat Luokka:Vuonna 1908 syntyneet Luokka:Vuonna 1996 kuolleet
Kalevi Seilonen

Arvo Oskar Kalevi Seilonen (17. lokakuuta 1937 Mikkeli – 30. toukokuuta 2011 Helsinki) oli suomalainen kirjailija, joka toimi 1960-luvulta alkaen myös kriitikkona, vapaana toimittajana, valokuvaajana, kuvataiteilijana ja neljän kulttuurilehden päätoimittajana: Nuori Voima (1964–1965), kuvataidelehti Iris (1968–1969), Kulttuurivihkot (1974–1977) ja Runous (1983–1984). Hän toimi pitkään Nuoren Voiman Liiton lausunnonantajana. Hänen varsinainen esikoisteoksensa on Tosiasioita minusta, mutta hän oli julkaissut omakustanteena kokoelman Proosarunoja jo 1959. Pääteokset ovat kirjan mittainen runo Neljä vallankumousta ja kirjallisuuden eri lajeja yhdistelevä Metsäroisto, josta Seilonen sai toisen valtionpalkintonsa ja Suuren suomalaisen kirjakerhon palkinnon. Seilosen tuotannon parhaana kautena pidetään 1960-lukua. 1970-luvulla hän kääntyi taistolaiseksi, minkä on arvioitu kahlinneen hänen mielikuvituksensa lentoa. Vuonna 1967 Seilonen, Markku Lahtela, Ilpo Saunio ja Tauno Tuomivaara tuomittiin 200 markan sakkoihin sotilaspassiensa hävittämisestä. == Teoksia == * * * * * * * * * * * * (Toim.) Toistasataa runoilijaa, suomennosvalikoima, 1989 * == Lähteet == Luokka:Suomalaiset kirjailijat Luokka:Vuonna 1937 syntyneet Luokka:Vuonna 2011 kuolleet
Gustav Lantschner

Gustav Adolf Lantschner (12. elokuuta 1910 Innsbruck, Itävalta-Unkari – 19. maaliskuuta 2011 Krailling, Baijeri, Saksa) oli itävaltalais-saksalainen alppihiihtäjä, olympiamitalisti ja maailmanmestari. Lantschner voitti vuoden 1932 MM-kisoissa kultaa syöksylaskussa ja sijoittui alppiyhdistetyssä pronssille. Seuraavan vuoden MM-kilpailuissa hän ylsi pujottelussa hopealle. Vuonna 1935 elokuvanteon perässä Saksaan muuttanut Lanschner sai maan kansalaisuuden,http://www.nachrichten.at/sport/mehr_sport/art109,440692 ja seuraavana vuonna hän sijoittui Garmisch-Partenkirchenin talviolympialaisten alppiyhdistetyssä hopealle toisen saksalaisen, Franz Pfnürin, jälkeen. Vuonna 2010 sata vuotta täyttänyt Lantscher asui Münchenissä. == Lähteet == * Gustav Lantschner Biography and Olympic Results Olympics at Sports-Reference.com * === Viitteet === Luokka:Itävaltalaiset alppihiihtäjät Luokka:Saksalaiset alppihiihtäjät Luokka:Saksalaiset olympiamitalistit Luokka:Yli satavuotiaiksi eläneet saksalaiset Luokka:Vuonna 1910 syntyneet Luokka:Vuonna 2011 kuolleet
Hannu ja Kerttu (ooppera)

Hannu ja Kerttu () Engelbert Humperdinckin säveltämä singspiel, joka sai ensi- iltansa Weimarissa 23. joulukuuta 1893. Hannu ja Kerttu -ooppera sävellettiin n. 1891 Frankfurt am Mainissa. Sen libretto, jonka kirjoitti säveltäjän sisko Adelheid Wette, perustuu samannimiseen Grimmin satuun. Oopperaa esitetään usein joulunaikaan. Viattomasta lastentarinasta on tehty myös rajumpia nykysovituksia kuten David Pountneyn 1990-luvun alussa Englannin kansallisoopperaan ohjaama versio, jossa tarina oli maustettu perheväkivallalla ja sijoitettu nykyajan suurkaupungin ankealle esikaupunkialueelle. == Lähteet == * NPR: Hänsel and Gretel, by Engelbert Humperdinck * Metropolitan opera: Hänsel und Gretel ===Viitteet=== == Aiheesta muualla == * Hannu ja Kerttu: online oopperaopas (suomeksi) Luokka:Saksankieliset oopperat Luokka:Engelbert Humperdinckin teokset
Licht

Licht () on Karlheinz Stockhausenin säveltämä oopperasarja, joka koostuu seitsemästä erillisestä oopperasta. Säveltäjä aloitti teosten säveltämisen vuonna 1977, ja sarja valmistui kaksikymmentäkuusi vuotta myöhemmin. Teokset käsittelevät viikonpäivien välisiä musiikillisia ja mytologisia yhteyksiä. Kaikki oopperat on levytetty ja saatavina CD:nä, vaikka osaa Mittwoch ei olekaan vielä esitetty varsinaisesti oopperanäyttämöllä. Licht on sävelletty kolmen melodian pohjalta, joista jokainen liittyy yhteen oopperan päähenkilöistä. Teoksessa ilmenee monitasoista rakenteen yhtenevyyttä: jokainen melodian nuotti vastaa kokonaisten kohtausten tonaalisia keskiöitä ja pituuksia. Tutkija Henry Baconin mukaan teoksen voidaan ajatella vievän totaalisen sarjallisuuden periaatteen loogiseen päätepisteeseen. Teoksen kokonaispituus on yli 29 tuntia. Sarjan oopperoilla on omat erityiset musiikilliset tyylinsä. Oopperoiden tunnetuin osa lienee Helikopterijousikvartetto, joka on jousikvartetolle ja neljälle helikopterille sävelletty tilamusiikkiteos. Se muodostaa Mittwoch aus Lichtin kolmannen näytöksen, mutta se voidaan esittää myös erillisenä teoksena. == Osat ja niiden ensiesitykset == * Torstai (Donnerstag aus Licht), La Scala, Milano 1981 * Lauantai (Samstag aus Licht), La Scala -ooppera La Palazzo Dello Sportissa , Milano 1984 * Maanantai (Montag aus Licht), La Scala, Milano 1988 * Tiistai (Dienstag aus Licht), Leipzigin ooppera 1993 * Perjantai (Freitag aus Licht), Leipzigin ooppera 1996 * Keskiviikko (Mittwoch aus Licht), Birminghamin oopperaseura 2012https://www.theguardian.com/music/2012/aug/23/karlheinz-stockhausen- mittwoch-aus-licht-birmingham * Sunnuntai (Sonntag aus Licht), Kölnin ooppera 2011 Dresdenin (2008) ja Essenin (2010) oopperat ovat ilmoittaneet alustavasta suunnitelmasta esittää koko Licht-sarja. == Lähteet == * ===Viitteet=== Luokka:Saksankieliset oopperat Luokka:Karlheinz Stockhausenin teokset
Live & Loud (video)

Live & Loud on Ozzy Osbournen vuoden 1992 kiertueella tehty konserttivideo. Mukana on myös materiaalia lavan ulkopuolelta. Myös samanniminen livealbumi on julkaistu. == Kappaleet == *I Don't Want To Change The World *Desire *Mr.Crowley *I Don't Know *Road To Nowhere *Flying High Again *Paranoid *Suicide Solution *Goodbye To Romance *Shot In The Dark *No More Tears *Miracle Man *War Pigs *Bark At The Moon *Mama, I'm Coming Home *Crazy Train *Black Sabbath * *Changes == Muusikot == *Ozzy Osbourne: laulu *Zakk Wylde: kitara *Mike Inez: basso *Randy Castillo: drums *Kevin Jones: kosketinsoittimet *Tony Iommi: kitara* *Geezer Butler: basso* *Bill Ward: rummut* == Aiheesta muualla == * * Luokka:Ozzy Osbourne Luokka:Ozzy Osbournen konserttitallenteet Luokka:Konserttielokuvat
Jean-Yves Bosseur

Jean-Yves Bosseur (s. 5. helmikuuta 1947 Pariisi) on ranskalainen säveltäjä ja musiikkitieteilijä. Bosseur soitti viulun ennen säveltäjäksi ryhtymistään. Aluksi hän otti yksityistunteja ja opiskeli Darmstadtin kesäkoulussa, jossa hän tutustui Karlheinz Stockhauseniin ja Henri Pousseuriin. Opinnot jatkuivat Kölnin musiikkikorkeakoulussa (Rheinische Musikhochschule). Bosseur opiskeli myös yliopistossa filosofiaa ja estetiikkaa, jonka tuloksena syntyi kaksi opinnäytetyötä : Henri Pousseurin ja Michel Butorin Votre Faust –oopperasta ja väitöskirja Uuden musiikin notaatio ja kommunikaatio (Notation et communication de la nouvelle musique). Yhdessä Michel Decoustin ja Pierre Mariétanin kanssa Bosseur perusti vuonna 1966 GERM-ryhmän (Groupe d’Études et de Réalisations Musicales). Hän teki tunnetuksi amerikkalaista kokeellista musiikkia. Säveltäjistä häntä kiinnostavat varsinkin John Cage, Morton Feldman, Earle Brown, Christian Wolff, jotka ovat soveltaneet sävellystyössään avoimen muodon periaatetta. Vuonna 1977 Bosseur oli mukana perustamassa Intervalles -ryhmää, joka yhdistää kuvataiteita, teatteria, tanssia ja kirjallisuutta ja edistää taiteidenvälistä vuoropuhelua. Hän on tehnyt yhteistyötä myös Jiří Kolářin kanssa hyödyntäen sitaatti- ja kollaasitekniikkaa. Michel Butorin kanssa Bosseur on tehnyt Matériel pour un Don Juan (1977) ja Les Tarots-Musiciens (Eloge de Raymond Roussel, 1983-1984) –teokset. Bosseur työskentelee musiikkitieteen tutkijana Paris IV -yliopistossa, Tieteellisessä tutkimuskeskuksessa (Centre National de la Recherche Scientifique). Vuonna 1998 hänelle myönnettiin Diapason d'Or –kunniamerkki la Messe –sävellyksestään. == Kirjallisuutta == Musique et Littérature. Revue des Sciences Humaines. Lille : Publiée par l’Université de Lille III, avec le concours du CNRS et du CNL. 1987/1. == Aiheesta muualla == * Jean-Yves Bosseur, Compositeur * IRCAM * CDMC * The Living Composers Project * Musicologie * Book by ISBN * Resonances Luokka:Ranskalaiset säveltäjät Luokka:Vuonna 1947 syntyneet Luokka:Elävät henkilöt
Käthe Grasegger

Käthe Grasegger-Deuschl (19. kesäkuuta 1917 Garmisch-Partenkirchen – 28. elokuuta 2001) oli saksalainen alppihiihtäjä. MM-kisoissa vuosina 1935–1938 Grasegger saavutti seitsemän mitalia, joista yksi oli hopeinen ja muut pronssisia. Vuoden 1936 talviolympialaiset olivat Graseggerin kotikisat ja hän saavutti niistä alppiyhdistetyn hopeamitalin sijoituttuaan toiseksi heti maannaisensa Christl Cranzin jälkeen. == Lähteet == Luokka:Saksalaiset alppihiihtäjät Luokka:Saksalaiset olympiamitalistit Luokka:Vuonna 1917 syntyneet Luokka:Vuonna 2001 kuolleet
Juha Virkkunen

Juha Virkkunen (7. maaliskuuta 1941 Helsinki – 13. syyskuuta 2008 Dragsfjärd) oli Yleisradion kirjallisuustoimittaja. Hän sai Valtion journalistipalkinnon vuonna 2004. Vuonna 1998 hän sai Koura-palkinnon. Virkkunen teki ensimmäiset ohjelmansa Ylelle freelancerina vuonna 1963. Varsinaisesti hän siirtyi Ylen palvelukseen vuonna 1967. Hänen erikoisalansa oli runous. Virkkunen toimitti Tämän runon haluaisin kuulla -ohjelmaa melkein sen historian alusta asti, yli kolmekymmentä vuotta. Hän oli myös perustamassa 1990-luvulla Tanssiva karhu -runopalkintoa. Vuonna 1973 Virkkunen oli Kulttuurivihkot-lehden ensimmäinen sisällöstä vastannut toimittaja. Hän oli taistolaisen Toimittajaliiton jäsen. Virkkusella oli kolme lasta. Hän kuoli 67-vuotiaana syyskuussa 2008. == Lähteet == == Aiheesta muualla == * Ylen Elävä arkisto: Kulttuuritoimittaja Juha Virkkunen 1941-2008 Luokka:Suomalaiset radiotoimittajat Luokka:Vuonna 1941 syntyneet Luokka:Vuonna 2008 kuolleet Luokka:Ylen toimittajat
Anssi Sinnemäki

Anssi Sinnemäki (s. 18. syyskuuta 1947 Helsinki) on suomalainen kirjailija, kirjankustantaja, toimittaja ja kustannustoimittaja. ==Elämä== Sinnemäki on koulutukseltaan filosofian maisteri. Hänet muistetaan erityisesti vasemmistolaisen Kulttuurivihkot-lehden päätoimittajana toimimisesta vuosina 1980–1982 ja 1984–1987. Sinnemäki oli 1970-luvulla Tiedonantajan toimittaja ja taistolaisen kulttuuriliikkeen (ks. Kulttuurityöntekijäin liitto) aktivisti, mutta hän luopui poliittisesta toiminnasta 1980-luvun alkupuolella. Hänellä on pienkustantamo Tamara Press. ==Perhe== Anssi Sinnemäki on vihreiden kansanedustaja Anni Sinnemäen isä. Anssi Sinnemäen isä taas oli lapualainen rovasti Jussi Sinnemäki,https://runeberg.org/kuka/1954/0806.html joka osallistui Lapuan liikkeeseen ja IKL:n toimintaan ja niistä erkaannuttuaan siirtyi kokoomukseen. == Teoksia == * * * * * * == Lähteet == == Aiheesta muualla == * Matti Mieskonen: Haanpään rehabilitointi jatkuu. Arvostelu teoksesta Sinnemäki, Anssi: Sota kentästä ja kasarmista. Paasilinna, 2014 (Aricolan arvostelut 26.11.2014) *http://www.hs.fi/arviot/Kirja/a1416460539573 *http://ojs.tsv.fi/index.php/tt/article/viewFile/51189/15635 Luokka:Suomalaiset kirjailijat Luokka:Suomalaiset toimittajat Luokka:Suomalaiset päätoimittajat Luokka:Suomalaiset kirjankustantajat Luokka:Suomalaiset kustannustoimittajat Luokka:Vuonna 1947 syntyneet Luokka:Elävät henkilöt
Orontea

Orontea on Antonio Cestin säveltämä kolminäytöksinen dramma musicale, joka sai ensi-iltansa vuoden 1649 karnevaalikaudella Venetsian Teatro Santissimi Apostolissa. Oopperan libreton kirjoitti Giacinto Andrea Cicognini. Teos kuuluu 1600-luvun loppupuolen esitetyimpiin oopperoihin ja sitä esitettiin jopa Pohjois-Saksassa 1670-luvulla. Teoksen aaria All'idol mio sisältyy laulunopetuksessa keskeiseen Arie Antiche -kokoelmaan ja siten se kuuluu monien laulajien ohjelmistoon. == Lähteet == * Opera one: Orontea * YLE: Natt i Ateneum * HOASM: Ballet and Opera - A synthesis of Roman and Venetian opera: Cesti Luokka:Barokkioopperat Luokka:Italiankieliset oopperat Luokka:Antonio Cestin teokset Luokka:1640-luvun musiikkiteokset
Ingrid Lempereur

Ingrid Lempereur (s. 26. kesäkuuta 1969) on belgialainen uimari, joka saavutti pronssimitalin 200 metrin rintauinnissa kesäolympialaisissa 1984 ajalla 2.31,40. Lisäksi hän sai hopeaa samasta lajista Strasbourgin pitkän radan EM- kilpailuissa 1987. == Lähteet == Luokka:Belgialaiset uimarit Luokka:Belgialaiset olympiamitalistit Luokka:Vuonna 1969 syntyneet Luokka:Elävät henkilöt
Videonpakkauksen kuvatyypit

== Johdanto == Videovuo esimerkiksi MPEG-2 muodostuu erilaisista kuvatyypeistä, joita on kolme kappaletta I(Intra), P(Forward prediction) ja B(Bidirectional prediction). Kukin kuvatyyppi sisältää kuvan tai ennusteen. MPEG-2:ssa kuvanäytteen koko on 16×16 pikseliä. Ensin kuvanäyte muokataan RGB- muodosta YCbCr-muotoon. Dataa tiivistetään siten, että ensin vertaillaan ajallista toistoa tutkimalla peräkkäisiä kuvia. Tämän jälkeen kuva jaetaan 8×8 pikselin lohkoihin, joille suoritetaan DCT-muunnos. Viimeisenä tehdään kvantisointi, jossa informaatiota hukataan. Ajallisessa tiivistämisessä on huomioitava peräkkäisten kuvien sisältävä redundanssi. Tämä tapahtuu parhaiten siten, että lähetään säännöllisin välein näyte ”aidosta” kuvasta, jonka jälkeen kuvataan tähän referenssikuvaa tulleita muutoksia. Tämä tuo mukanaan I, P ja B-kuvatyypit. Nämä kuvatyypit muodostavat kuvaryhmän GOP (Group Of Pictures), yleisin järjestys kuvaryhmälle on I BB P BB P BB P BB P BB I. I -kuvien tiivistyssuhde on huonoin, sillä se sisältää vain kuvassa itsessään olevaan tietoa, jonka perusteella koodataan P- ja B-kuvat. I kuvat koodataan JPEG-tyyppisesti. P-kuva tehdään käyttämällä edellisen P-tai I-kuvan informaatiota, tätä kutsutaan eteenpäin ennustamiseksi. P -kuvassa vähennetään sekä ajallista, että paikallista redundanssia, jolloin saadaan aikaiseksi I-kuvia parempi tiivistysaste. B -kuvat tarjoavat parhaimman tiivistyssuhteen, sillä ne sisältävät vähiten tietoa. B -kuvat luodaan käyttämällä joko edellisen tai seuraavan I-tai P-kuvan tietoja. Kuvaryhmiä on kahdenlaisia: suljettuja ja avoimia. Suljetussa kuvaryhmässä viimeinen B -kuva voi viitata seuraavan kuvaryhmän I -kuvaan. Avoimessa kuvaryhmässä ei taas ole viitteitä ulkopuolisiin ryhmiin. ===Eteenpäin ennustaminen=== Ennusteen laskeminen P -kuvassa toimii seuraavasti. Valitaan 16×16 -pikselin kokoinen lohko, joka muodostuu neljästä luminanssilohkosta ja kahdesta krominanssilohkosta. Tämän jälkeen sitä verrataan aiemmin siirrettyyn referenssikuvaan, ja pyritään hakemaan referenssikuvasta sellainen 16×16:n pikselin alue, joka on mahdollisimman samankaltainen valitun lohkon kanssa. Jos molemmat lohkot sijaitsevat samassa paikassa (x,y), tulee niin sanotun siirtymävektorin arvoksi 0. Muussa tapauksessa siirtymävektorin arvo on nollasta poikkeava. Tämän lisäksi referenssikuvan ja koodauksessa olevan kuvan lohkojen erotus lasketaan ja sille suoritetaan DCT-muunnos ja kvantisointi. Näin saatu P -kuva lähetetään yhdessä siirtymävektorin kanssa vastaanottajalle. Jos vastaavaa ruutua ei referenssi kuvasta löydy, kyseinen lohko koodataan I-kuvaksi, eikä siinä enää käytetä referenssikuvan tietoja. B-kuvat koodataan samalla tavalla, kuin P-kuvat, sillä poikkeuksella, että B-kuvien referenssi ovat kuvaosassa sekä koodattavan B-kuvan edessä, että takana. Tässä saatu tulos menee DCT- muunnokseen, jonka jälkeen se lähetetään vastaan ottajalle kahden siirtymävektorin kanssa. == Katso myös == * DCT muunnos englanniksi Luokka:Koodausmenetelmät
Vapaan katselukulman televisio

Vapaan katselukulman televisio () on 3D-informaatiojärjestelmä, joka sallii kuvan hankinnan, käsittelyn ja esittämisen. Järjestelmän on kehittänyt japanilainen Masayuki Tanimoto, Nagoyan Yliopistosta. Järjestelmä perustuu Ray-space-metodiin ja esitystapaan. Ray-space-data koostuu useista erisuuntiin kulkevista viivoista. FTV:n tulisi olla yhteensopiva kaiken sisällön kanssa. FTV hankkii, tallentaa ja lähettää kaiken visuaalisen informaation 3D-tilasta. FTV kuva pyrkii toistamaan kuvan siis kolmiulotteisesti. Näin katselija voi valita haluamansa katselukulman, jolloin hän näkee kuvan sivultakin päin. 3D-kuva saadaan ottamalla usealla palvelimeen kytketyllä kameralla kuvia kohteesta. == FTV-signaalin hankinta == Kolmiulotteinen kuva saadaan asettamalla useita kameroita kuvattavan kohteen ympärille, samalle korkeudelle. Kameroille on kaksi pääasiallista asennustapaa: lineaarinen ja puolikaari. Ray-space on näin hankittujen kuvien yhdistelmä. == FTV:n tuomat lisäarvot == FTV ei ainoastaan luo, tallenna ja esitä kolmiulotteista kuvaa, vaan kaikki kuvainformaatio pystytään myös siirtämään eteenpäin. FTV-signaali on uusi kynnys videosignaloinnissa, koska sillä on useampi ulottuvuus kuin normaalissa videosignaalissa. == FTV-signaalin käsittely == Tuotettavan näkymän laatu riippuu pääasiassa siitä, kuinka monta kameraa näkymän kuvaamiseen käytetään. Jos katselija on kulmassa, josta ei kameralla ole otettu kuvaa, FTV muodostaa kuvan viereisten kameroiden kuvien perusteella. == Usean kameran asettelu == Riittävän tehokkaan koodauksen sekä uuden kuvan muodostamiseen tarvitaan useiden kuvien esikäsittelyä. Usean kameran asettelu siten, että kaikki kamerat ovat samalla etäisyydellä ja korkeudella, on käytännössä vaikeaa. == FTV-signaalin esittäminen == FTV tarjoaa tarkan ja korkealaatuisen kuvan vaikeista ja monimutkaisistakin kohteista. Kuvan esittämiseen kumminkin vaaditaan uudenlainen järjestelmä. Nykyään tämä on kehitetty käyttämällä 2D ja automultiscopic näyttöjä pään liikkeen tunnistus järjestelmillä. == 100:n kameran järjestelmä == Järjestelmä on kehitetty suurien alueiden kuvaamiseen. Se perustuu palvelimeen ja sataan asiakasyksikköön (client, nodes) joissa jokaisessa on oma kameransa. Palvelin luo ja lähettää kaikille asiakkaille synkronointisignaalin. Järjestelmä pystyy kuvaamaan huippuresoluutioista kuvaa 30 fps vauhdilla sekä nauhoittamaan analogista signaalia jopa 96 kilohertsiin asti. Luokka:Televisiotekniikka
Pyhä käsikranaatti

Pyhä käsikranaatti (, ”Antiokian pyhä käsikranaatti”; myöhemmin muodossa Holy Grenade) on alun perin Monty Python -ryhmän vuonna 1975 valmistuneessa komediaelokuvassa Monty Pythonin Hullu maailma esiintynyt kuvitteellinen ase. Se on samanaikaisesti kristillinen pyhäinjäännös ja käsikranaatti. Elokuvassa sillä tapetaan ”Caerbannogin tappajakaniini”, joka vartioi luolaa, josta löytyy vihje Graalin maljan olinpaikasta. Sittemmin Pyhä käsikranaatti on levinnyt muualle populaarikulttuuriin, esimerkiksi useisiin tietokonepeleihin, kuten Wormsiin ja Fallouttiin. == Käyttöohje == Elokuvan mukaan Pyhän käsikranaatin käyttöohjeet löytyvät kuvitteellisesta Varustelujen kirjasta (Book of Armaments), luvusta 2, jakeista 9–21. Vaikka elokuvassa Graham Chapmanin näyttelemä kuningas Arthur laskee väärin (-YKSI! KAKSI! VIISI! -Kolme, herrani. -KOLME!), hän onnistuu silti tuhoamaan Tappajakaniinin. Luokka:Monty Python Luokka:Kuvitteelliset aseet
Kūkō-linja

Kūkō-linja () on Fukuokan kaupungin metron () pisin linja. Se kulkee idästä Meinohamasta 13,1 km matkan keskustan kautta Fukuokan lentoasemalle. Linjalla on 13 asemaa ja se on aloittanut toimintansa 1972 ja sen viimeiset osat on valmistettu 1993. Osittain samoilla asemilla toimii myös Fukuokan metron Hakozaki-linja. Metrojunat jatkavat matkaansa Meinohamasta Chikuzen-linjalle. Radan väri kartalla on punainen. Virallisesti sen nimi on Linja 1 (Kūkō-linja) (). Linjan asemat ovat suojattu myös automaattisilla porteilla, kuten muutkin Fukuokan metron asemat. Samoin junat ovat automaattisesti ohjattuja. Kūkō- linja on Japanin ainut metrolinja joka kulkee suoraan lentoasemalta kaupunkiin. Vaikka Tokion Toei Asakusa-linja kulkee Naritan sekä Hanedan kautta, ne eivät kuitenkaan ole Toei Asakusa-linjan omia asemia. Lentokentät kuuluvat paikallislinjoille, joiden kautta Toei Asakusa-linja kulkee. Kūkō- linja kulkee Fukuokan kaupungin tärkeimpien alueiden läpi, kuten Nishijin, Tenjin, Hakata ja lentoasema. Kūkō-linja on myös Fukuokan kaupungin käytetyin metrolinja. ==Perustietoa== *Pituus: 13,1 km *Asemia: 13 *Raideleveys: 1067 mm *Kaksoisraidetta: koko matkalta *Sähköistys: koko matkalla 1500 V DC *Kulunvalvonta: ATC *Ratapiha: Meinohaman ratapiha *Maanpäällinen osa: Meinohamasta Muromiin ==Aiheesta muualla== * Fukuokan metron kotisivut * Fukuokan metron kotisivut *